CELEX: 62018TN0083
Language: sl
Date: 2018-02-09 00:00:00
Title: Zadeva T-83/18: Tožba, vložena 9. februarja 2018 – CH/Parlament

16.4.2018   
            
            
               SL
            
            
               Uradni list Evropske unije
            
            
               C 134/28
            
         Tožba, vložena 9. februarja 2018 – CH/Parlament
   (Zadeva T-83/18)
   (2018/C 134/40)
   Jezik postopka: francoščina
   
      Stranki
   
   
      Tožeča stranka: CH (zastopnika: C. Bernard-Glanz in A. Tymen, odvetnika)
   
      Tožena stranka: Evropski parlament
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               to tožbo razglasi za dopustno;
            
         
               —
            
            
               toženi stranki naloži, naj predloži ugotovitve Odbora akreditiranih parlamentarnih pomočnikov (v nadaljevanju: APA), zapisnik o zaslišanjih prič, ki jih je zaslišal Odbor APA, in spis, ki je bil predložen Predsedniku Evropskega parlamenta na podlagi člena 10 notranjih predpisov Odbora APA;
            
         
               —
            
            
               razglasi za nično izpodbijano odločbo, in če je potrebno, odločbo o zavrnitvi pritožbe;
            
         
               —
            
            
               toženi stranki naloži plačilo 68 500 EUR kot odškodnino za različne nepremoženjske škode, ki so nastale tožeči stranki;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na kršitev člena 41 Listine Evropske unije o temeljnih pravicah (v nadaljevanju: Listina), člena 25 Kadrovskih predpisov uradnikov Evropske unije (v nadaljevanju: Kadrovski predpisi) ter obveznosti obrazložitve, načela dobrega upravljanja, pravice do izjave, pravice do obrambe in dolžnosti skrbnega ravnanja, ki naj bi jih vsebovala izpodbijana odločba v tem primeru, in sicer odločba Evropskega parlamenta, s katero je bila tožeči stranki zavrnjena prošnja za pomoč.
            
         
               2.
            
            
               Drugi tožbeni razlog se nanaša na očitno napako pri presoji, kršitev člena 31 Listine, člena 12a Kadrovskih predpisov, člena 24 Kadrovskih predpisov in dolžnosti skrbnega ravnanja.